RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar il-Fond ta' Garanzija u l-ġestjoni tiegħu fl-2010 /* KUMM/2011/0476 finali */





WERREJ 1. Introduzzjoni 3 2. Il-qagħda tal-Fond fil-31 ta' Diċembru 2010 4 2.1. Flussi finanzjarji tal-Fond 4 2.2. Preżentazzjoni tal-kontijiet 5 2.3. Dikjarazzjoni finanzjarja għall-Fond ta' Garanzija ta' qabel il-konsolidazzjoni fil-31 ta' Diċembru 2010 5 2.3.1. Fond ta’ Garanzija: Karta tal-bilanċi ta’ qabel il-konsolidazzjoni 7 2.3.2. Fond ta’ Garanzija: Kont tar-riżultat ekonomiku ta' qabel il-konsolidazzjoni 11 3. Pagamenti lill-fond jew minnu 14 3.1. Bażi legali għall-pagamenti lill-Fond mill-baġit ġenerali 14 3.2. Pagamenti lill-baġit ġenerali jew minnu matul is-sena finanzjarja 14 3.2.1. Provvediment tal-Fond 14 3.2.2. Imgħax mill-investiment tal-assi likwidi tal-Fond 14 3.2.2.1. Politika ta’ investiment 14 3.2.2.2. Prestazzjoni 15 3.2.2.3. Dħul mill-imgħax 15 3.3. Irkupru mid-debituri li naqsu mill-obbligi tagħhom ta' ħlas 16 4. L-obbligi tal-Fond 16 4.1. Inadempjenza fil-pagamenti 16 4.2. Rimunerazzjoni tal-BEI 16 INTRODUZZJONI Ir-Regolament tal-Kunsill (KE, Euratom) Nru 480/2009 tal-25 ta' Mejju 2009[1] (verżjoni kodifikata) stabbilixxa Fond ta' Garanzija għall-azzjonijiet esterni (‘il-Fond’) biex fil-każijiet ta' inadempjenza mill-benefiċjarji ta' self mogħti jew garantit mill-Unjoni Ewropea, il-kredituri tal-Unjoni jkunu jistgħu jitħallsu. Skont l-Artikolu 7 tar-Regolament, il-Kummissjoni fdat il-ġestjoni finanzjarja tal-Fond lill-Bank Ewropew tal-Investiment (BEI) skont Ftehim iffirmat bejn il-Komunità u l-BEI fit-23 ta' Novembru 1994 fi Brussell u fil-25 ta' Novembru 1994 fil-Lussemburgu ("il-Ftehim"). Skont l-Artikolu 8(2) tal-Ftehim, sal-1 ta' Marzu ta' kull sena l-BEI għandu jibgħat lill-Kummissjoni rapport annwali dwar il-qagħda tal-Fond u l-ġestjoni tiegħu (‘Dikjarazzjoni tal-prestazzjoni finanzjarja’) u dikjarazzjoni finanzjarja għall-Fond għas-sena preċedenti (‘Dikjarazzjoni dwar il-qagħda finanzjarja tal-Fond’). Aktar dettalji tar-rapport li jkopri s-sena 2010 jinsabu fid-Dokument ta’ Ħidma tal-Persunal tal-Kummissjoni. Barra minn hekk, l-Artikolu 8 tar-Regolament jitlob lill-Kummissjoni tibgħat rapport lill-Parlament Ewropew, lill-Kunsill u lill-Qorti tal-Awdituri dwar is-sitwazzjoni tal-Fond u l-ġestjoni tiegħu għal kull sena finanzjarja sa mhux aktar tard mill-31 ta' Mejju tas-sena ta' wara. IL-QAGħDA TAL-FOND FIL-31 TA' DIċEMBRU 2010 Il-qagħda tal-Fond tikkonsisti fit-total tal-flussi finanzjarji kollha li kien hemm minn mindu twaqqaf il-Fond fl-1994. Flussi finanzjarji tal-Fond Il-qagħda tal-Fond qed tkun ippreżentata skont l-Istandards Internazzjonali tar-Rapportar Finanzjarju (IFRS) fl-għeluq tas-sena finanzjarja 2010. Il-Fond kien jammonta għal total ta' EUR 1 347 330 925.77 (ara t-Taqsima 3 tad-Dokument ta’ Ħidma tal-Persunal: Id-dikjarazzjoni tal-qagħda finanzjarja tal-Fond fil-31 ta' Diċembru 2010, kif mogħtija mill-BEI). Dan huwa l-ammont tal-flussi minn mindu ġie stabbilit il-Fond: Fond ta’ Garanzija | Ammont | Pagamenti lill-Fond mill-baġit | + EUR 2 985 684 500.00 | Riżultati netti suċċessivi ta' kull sena | + EUR 760 201 245.08 | Irkupri ta' pagamenti magħmula mill-Fond tal-inadempjenza | + EUR 576 705 008.19 | Tariffi akkumulati[2] tal-ġestjoni u tal-awditjar tal-BEI fl-2010 li jikkorrispondu għall-pagamenti li għandhom isiru fl-2011 | + EUR 747 058.18 | Dħul ta’ kummissjoni fuq irkupru tard fl-2002 | + EUR 5 090 662.91 | Aġġustament minħabba l-applikazzjoni tal-IFRS għall-valutazzjoni tal-portafoll tal-Fond (Ara l-entrata ‘Riżervi’ fl-obbligazzjonijiet tal-karta tal-bilanċi tal-Fond ta' Garanzija fit-Taqsima 3 tad-Dokument ta' Ħidma tal-Persunal) | - EUR 1 845 165.61 | Minbarra l-ħruġ mir-riżorsi tal-Fond | - EUR 477 860 856.19 | Minbarra r-ripagamenti suċċessivi tal-bilanċ pożittiv fil-Fond lura lill-baġit ġenerali tal-Unjoni Ewropea u r-ripagamenti wara l-adeżjoni tal-pajjiżi kandidati fl-UE | - EUR 2 501 391 526.79 | Il-valur tal-kontabbiltà tal-Fond fil-31 ta' Diċembru 2010 | EUR 1 347 330 925.77 | Skont l-Artikolu 5 tar-Regolament, l-ammont li għandu jiġi trasferit mill-baġit għall-Fond fis-sena n + 1 huwa kkalkulat fuq il-bażi tad-differenza bejn l-ammont immirat u l-valur tal-assi netti tal-Fond fi tmiem is-sena n - 1, ikkalkulat fil-bidu tas-sena n. L-assi netti tal-Fond (jiġifieri r-riżorsi netti ta’ flus kontanti tal-Fond) fil-31 ta’ Diċembru 2010 kienu jammontaw għal total ta' EUR 1 485 463 867.59. Dan huwa l-ammont tal-valur tal-kontabbiltà tal-Fond, jiġifieri EUR 1 347 330 925.77, mingħajr it-tariffi akkumulati tal-BEI u tal-awditjar ta' EUR 747 058.18, li minnhom EUR 715 037.50 kienu tariffi ta' ġestjoni (rimunerazzjoni tal-BEI għall-2010), u t-trasferiment mill-baġit ta' EUR 138 880 000.00, kif stabbilit fl-2010 għall-baġit tal-2011[3]. L-Artikolu 3 tar-Regolament[4] jistabbilixxi mira li l-Fond ilaħħaq ammont ta’ 9 % tat-total tal-obbligazzjonijiet tal-kapital pendenti li jirriżultaw minn kull operazzjoni, flimkien ma' kwalunkwe imgħax dovut li mhux imħallas. Fil-31 ta' Diċembru 2010 l-operazzjonijiet ta' self u ta' garanzija fuq self li kienu għadhom pendenti għall-pajjiżi terzi flimkien mal-imgħax akkumulat kienu jammontaw għal total ta' EUR 19 395 882 340.31 li minnhom EUR 137 336 644.89 kienu imgħax akkumulat. Il-proporzjon bejn l-assi netti tal-Fond ta' EUR 1 485 463 867.59 u l-obbligazzjonijiet tal-kapital pendenti msemmija fir-Regolament kien dak ta' 7.7 %. Billi dan huwa inqas mill-ammont immirat ta' 9 % tal-ammont totali garantit pendenti (EUR 1 745.63 miljun għad-dritt), irid isir trasferiment mill-baġit ġenerali tal-Unjoni Ewropea lill-Fond, kif previst fl-Artikolu 5 tar-Regolament. L-ammont li għandu jiġi inkluż fl-2011 bħala proviżjoni fl-abbozz tal-baġit għall-2012 huwa dak ta' EUR 260 170 000.00. Preżentazzjoni tal-kontijiet Billi l-Kummissjoni ddeċidiet li tippreżenta l-kontijiet tagħha skont regoli ġodda għall-kontijiet ibbażati fuq il-prinċipji tal-IPSAS[5]/IFRS, id-dikjarazzjonijiet finanzjarji ta' qabel il-konsolidazzjoni għall-Fond tfasslu wkoll skont dawn il-prinċipji, kif imfisser fid-Dokument ta' Ħidma tal-Persunal. Dikjarazzjoni finanzjarja għall-Fond ta' Garanzija ta' qabel il-konsolidazzjoni fil-31 ta' Diċembru 2010 Hemm imħejjija dikjarazzjoni finanzjarja għall-Fond ta' qabel il-konsolidazzjoni sabiex jiġu inklużi l-operazzjonijiet tal-kontijiet li mhumiex inklużi fid-dikjarazzjoni finanzjarja tal-Fond imħejji mill-BEI (ara d-Dokument ta' Ħidma tal-Persunal). Il-ħtieġa li operazzjonijiet bħal dawn ikunu inklużi hija riżultat tal-inadempjenzi suċċessivi li seħħew kemm ilu jeżisti l-Fond. F'każ ta' inadempjenza mill-benefiċjarju ta' operazzjoni ta' self iggarantit mill-Fond, il-karta tal-bilanċ ta' qabel il-konsolidazzjoni għandha tinkludi kwalunkwe arretrati dovuti flimkien mal-imgħax akkumulat fuq pagamenti li jsiru tard u dovuti kontabbilistiċi[6] sakemm isiru r-ripagamenti sħaħ tal-ammonti dovuti lill-Fond. Għaldaqstant, se jkun hemm grupp sħiħ ta' dikjarazzjonijiet finanzjarji għall-Fond fl-aħħar ta' din is-sena li għandhom jiġu kkonsolidati fil-karta tal-bilanċ ikkonsolidata tal-UE. Fil-31.12.2010, ma tirriżulta l-ebda inadempjenza. Għaldaqstant, l-ammont totali indikat fil-karta tal-bilanċ ta' qabel il-konsolidazzjoni huwa dak ta' EUR 1 347 330 925.77. It-tibdiliet prinċipali fil-preżentazzjoni tal-kontijiet huma mfissra fin-noti u jirrikonċiljaw iċ-ċifri mad-dikjarazzjoni finanzjarja tal-BEI ippreżentata fid-Dokument ta' Ħidma tal-Persunal. Fond ta’ Garanzija: Karta tal-bilanċi ta’ qabel il-konsolidazzjoni Il-karta tal-bilanċ ta' qabel il-konsolidazzjoni hija l-preparazzjoni tal-karta tal-bilanċ għall-konsolidazzjoni tagħha fil-kontijiet konsolidati tal-UE. It-tibdiliet prinċipali huma spjegati fin-noti dwar il-karta tal-bilanċ. Karta tal-bilanċ: Assi (EUR) | 2010 | 2009 | Assi kurrenti | Ammonti riċevibbli fuq perjodu ta' żmien qasir | Oħrajn | 3 626.09 | Investimenti fuq perjodu qasir | 1 153 319 651.66 | 1 049 413,310.19 | Portafoll tal-AFS[7] – kost | 1 134 968 726.10 | 1 004 786 115.50 | Portafoll tal-AFS – differenza attwarja | -1 355 359.96 | -3 096 484 .22 | Portafoll tal-AFS – aġġustament skont il-valur ġust | -1 888 129.14 | 27 525 747.60 | Portafoll tal-AFS – dovuti | 21 594 414.66 | 20 197 940.31 | Portafoll tal-AFS – indeboliment | Flus kontanti u ekwivalenti ta' flus kontanti | 194 011 274.11 | 191 080 815.35 | Kontijiet kurrenti | 1 426 322.04 | 1 ,078 498.12 | Depożiti fuq perjodu qasir - nominali | 123 637 000.00 | 153 300 000.00 | Imgħaxijiet fuq depożiti fuq perjodu qasir | 155 055.48 | 113 282.91 | Ekwivalenti ta’ flus kontanti oħra - kost | 68 708 475.06 | 36 554 203.91 | Imgħaxijiet fuq ekwivalenti ta’ flus kontanti oħra | 84 421.53 | 34 830.41 | Total tal-assi kurrenti | 1 347 330 925.77 | 1 240 497 760.63 | TOTAL | 1 347 330 925.77 | 1 240 497 760.63 | Karta tal-bilanċ: Obbligazzjonijiet (EUR) | 2010 | 2009 | A. EKWITÀ | Kapital (Fond ta' Garanzija) | 484 292 973.21 | 390 482 973.21 | Pagament mill-baġit | 484 292 973.21 | 390 482 973.21 | (bilanċ pożittiv li għandu jitħallas lill-baġit) | Riżervi | -1 845 165.61 | 27 678 560.35 | Applikazzjoni għall-ewwel darba – riżerva għall-valur ġust | 42 963.53 | 152 812.75 | Bidla fil-valur ġust tal-assi tal-AFS | -1 888 129.14 | 27 525 747.60 | Bilanċ pożittiv/ defiċit akkumulat | 821 618 687.47 | 780 668 814.11 | Riżultati miġjuba 'l quddiem | 821 618 687.47 | 780 668 814.11 | Riżultat ekonomiku tas-sena | 42 517 372.53 | 40 949 873.36 | Ekwità totali | 1 346 583 867.60 | 1 239 780 221.03 | B. OBBLIGAZZJONIJIET KURRENTI | Kontijiet pagabbli | 747 058.17 | 717 539.60 | Oħrajn | 747 058.17 | 717 539.60 | Obbligazzjonijiet kurrenti totali | 747 058.17 | 717 539.60 | TOTAL | 1 347 330 925.77 | 1 240 497 760.63 | Noti għall-karta tal-bilanċ: - ‘Ammonti riċevibbli fuq perjodu ta' żmien qasir/oħrajn’ ifisser l-ammont ta’ ħruġ mill-Fond li issa huwa riċevibbli. Dan jinkludi l-kapital, l-imgħax u l-pieni dovuti lill-baġit tal-Unjoni Ewropea wara r-rilaxx tal-garanzija tal-Fond. - Id-differenza fil-‘bilanċ pożittiv akkumulat’ fl-ekwità meta mqabbla mal-qagħda finanzjarja tal-Fond ippreżentata fid-Dokument ta' Ħidma tal-Persunal hija spjegata permezz ta' ripagamenti suċċessivi ta' ħruġ u penali fl-istess Fond. - ‘Kontijiet pagabbli/oħrajn’ fl-2010 jinkludu l-kummissjoni tal-ġestjoni tal-BEI, it-tariffi tal-awditjar u t-tariffi tal-irkupru akkumulati dovuti lill-BEI wara l-pagamenti tal-penali dovuti lill-Fond. Fond ta’ Garanzija: Kont tar-riżultat ekonomiku ta' qabel il-konsolidazzjoni Hekk kif isir għall-karta tal-bilanċ, il-kont tar-riżultat ekonomiku ta' qabel il-konsolidazzjoni huwa mħejji biex ikun inkluż fil-kontijiet ikkonsolidati tal-UE. L-arranġamenti prinċipali huma spjegati fin-nota dwar il-kont tar-riżultat ekonomiku ta' qabel il-konsolidazzjoni. Fond ta' Garanzija – Kont tar-riżultat ekonomiku ta' qabel il-konsolidazzjoni (EUR) | 2010 | 2009 | Dħul mill-operazzjonijiet finanzjarji | 43 367 717.93 | 41 753 692.10 | Dħul mill-imgħax | Dħul mill-imgħax fuq flus kontanti u ekwivalenti ta’ flus kontanti | 1 359 361.52 | 3 496 637.06 | Dħul mill-imgħax fuq assi tal-AFS | 40 351 233.09 | 38 180 007.32 | Dħul ieħor minn imgħax | 80 574.54 | 77 047.72 | Qligħ mill-kambju | Qligħ li sar minn bejgħ ta' assi tal-AFS | 1 576 548.78 | Treġġigħ lura ta' telf minn indeboliment fuq assi tal-AFS | Dħul finanzjarju ieħor | Spejjeż ta' operazzjonijiet finanzjarji | -850 345.40 | -803 818.74 | Spejjeż relatati mal-imgħax | Spejjeż relatati mal-imgħax fuq flus kontanti u ekwivalenti ta’ flus kontanti | Telf mill-kambju | Telf li sar mill-bejgħ ta' assi tal-AFS | Telf minn indeboliment fuq assi tal-AFS | Spejjeż finanzjarji oħra | -850 345.40 | -803 818.74 | li minnhom: Tariffi tal-ġestjoni | -715 037.50 | -687 539.60 | BILANĊ POŻITTIV MINN ATTIVITAJIET LI MHUMIEX OPERATTIVI | 42 517 372.53 | 40 949 873.36 | BILANĊ POŻITTIV MINN ATTIVITAJIET ORDINARJI | Qligħ straordinarju | Telf straordinarju | BILANĊ POŻITTIV MINN ENTRATI STRAORDINARJI | RIŻULTAT EKONOMIKU TAS-SENA | 42 517 372.53 | 40 949 873.36 | Nota għall-kont tar-riżultat ekonomiku ta' qabel il-konsolidazzjoni: ‘Spejjeż oħra finanzjarji’ jinkludu l-kummissjoni tal-ġestjoni tal-BEI, it-tariffi tal-awditjar u t-tariffi tal-irkupru akkumulati li jridu jingħataw lill-BEI wara l-pagament tal-penali pendenti dovuti lill-Fond. PAGAMENTI LILL-FOND JEW MINNU Din it-taqsima tispjega l-flussi finanzjarji lejn il-Fond jew 'il barra minnu. Bażi legali għall-pagamenti lill-Fond mill-baġit ġenerali Ir-Regolament ġie emendat fl-2007[8] biex jiġi żgurat użu aktar effiċjenti tar-riżorsi baġitarji billi jsir provvediment lill-Fond fuq il-bażi tal-ammonti osservati ta' self garantit pendenti. L-ammont immirat huwa dak ta' 9 % tas-self u s-self garantit pendenti, inklużi t-tipi kollha ta’ operazzjonijiet koperti (self tal-BEI, l-MFA u l-Euratom) ’il barra mill-UE. Id-differenza bejn l-ammont immirat u l-valur tal-assi netti tal-Fond sejra tirriżulta fi provvediment mill-intestatura tal-baġit 01040114 ‘Il-Provvediment tal-Fond ta’ Garanzija’ lill-Fond jew permezz ta’ pagament mill-Fond lill-baġit fil-każ ta’ bilanċ pożittiv. L-ammont disponibbli biex ikun iffinanzjat il-Fond huwa pprovdut mil-intestatura tal-baġit 01040114 ‘Provvediment tal-Fond ta' Garanzija’ taħt l-Intestatura 4 (Relazzjonijiet Esterni). Pagamenti lill-baġit ġenerali jew minnu matul is-sena finanzjarja Provvediment tal-Fond Abbażi tal-operazzjonijiet garantiti pendenti ta' EUR 16 360.73 miljun fil-31.12.2009, ammont ta' EUR 138.88 miljun, li jikkorrispondi għall-provvediment tal-2009, iddaħħal fl-intestatura tal-baġit 01040114 ‘Il-Provvediment tal-Fond ta' Garanzija’ għall-2010 fid-dikjarazzjoni tal-ispiża fil-baġit ġenerali tal-Unjoni Ewropea għall-2011. Dan l-ammont tħallas fi tranżazzjoni waħda mill-baġit lill-Fond fit-28 ta’ Frar 2011. Imgħax mill-investiment tal-assi likwidi tal-Fond Politika ta’ investiment L-assi likwidi tal-Fond huma investiti skont il-prinċipji ta' ġestjoni mniżżla fl-Anness għall-Ftehim tal-Komunità/BEI tat-23/25 ta' Novembru 1994, kif emendat bil-Ftehim Supplimentari Nru 1 tas-17/23 ta' Settembru 1996, il-Ftehim Supplimentari Nru 2 tas-26 ta' April/8 ta' Mejju 2002, u l-Ftehim Supplimentari Nru 3 tal-25 ta' Frar 2008 u l-Ftehim Supplimentari Nru 4 tad-9 ta' Novembru 2010. Għaldaqstant, 20 % tal-Fond għandu jiġi investit f'investimenti fuq medda qasira ta' żmien (sa sena). Dawn l-investimenti jinkludu titoli mingħajr rati fissi, irrispettivament mid-dati tal-maturità tagħhom, u titoli b'rati fissi b'massimu ta' sena għad-data tal-maturità, irrispettivament mill-perjodu ta' maturità inizjali tagħhom. Dan minħabba li jista' jsir rimborż tat-titoli b'rati fissi bir-rata ta' 100 % tal-valur nominali tagħhom fl-aħħar ta' ħajjithom, filwaqt li t-titoli mingħajr rati fissi jistgħu jinbiegħu fi kwanunkwe ħin għal prezz li joqrob 100 %, irrispettivament minn kemm ikun baqa' żmien għall-maturità. Biex jinżamm bilanċ bejn l-istrumenti varji li jipprovdu l-likwidità meħtieġa, jinżamm minimu ta' EUR 100 000 000.00 fi strumenti tas-suq tal-flus, partikolarment f'depożiti bankarji. Il-lista tal-banek awtorizzati li jirċievu d-depożiti hija miftiehma mill-Kummissjoni u mill-BEI. Il-lista ġiet riveduta regolarment fid-dawl tal-bidliet tal-klassifika tal-banek. Il-banek kollha għandhom klassifikazzjoni ta’ Moody ta' mill-inqas P1 għal investimenti fuq perjodu qasir, jew klassifikazzjoni ekwivalenti għal dik ta' Standard & Poor jew Fitch. L-investimenti li jsiru magħhom huma rregolati minn regoli biex jiżguraw dħul kompetittiv u biex jevitaw kwalunkwe konċentrazzjoni ta' riskju. Prestazzjoni Din il-prestazzjoni nkisbet fi sfond ta' kriżi finanzjarja u f'ambjent ta' rata ta' imgħax baxxa ħafna. B'mod ġenerali, il-kundizzjonijiet tas-suq fl-2010 tjiebu xi ftit meta mqabbla mal-2009, l-aktar minħabba t-twaqqif ta' mekkaniżmu ta' salvataġġ mill-BĊE għall-pajjiżi taż-żona tal-euro li jinsabu f'diffikultà u wkoll miżuri li jakkumpanjawh illi żammew ir-rati tal-imgħax baxxi u l-likwidità abbondanti. Il-portafoll ma laħaqx il-parametru referenzjarju tiegħu bi 13.26 punt bażiku (ara t-taqsima 2.4. 'Prestazzjoni' tad-Dokument ta' Ħidma tal-Persunal għad-dettalji). Filwaqt li l-prestazzjoni tal-Fond laħqet total ta' 1.40 % tul l-ewwel nofs tal-2010, tul it-tieni nofs il-prestazzjoni naqset hekk kif il-problemi fil-Greċja ħallew impatt negattiv fuq il-holdings tal-bonds ta' Stati Membri oħra fiż-żona tal-euro, l-aktar l-Irlanda, il-Portugall, Spanja, l-Italja u l-Belġju. It-tkabbir fid-distakk bejn dawn il-pajjiżi u l-Istati Membri klassifikati bħala AAA taż-żona tal-euro ikkontribwixxa ferm għall-prestazzjoni osservata tal-Fond. Dħul mill-imgħax Fl-2010, id-dħul fuq l-imgħax minn flus kontanti u l-ekwivalenti ta’ flus kontanti fuq il-kontijiet kurrenti tal-Fond u fuq it-titoli ammonta għal EUR 43 367 717.93, imqassam kif ġej: - Minn depożiti u kontijiet kurrenti: EUR 1 359 361.52; dan jirrifletti l-qagħda fil-31 ta' Diċembru 2010, inkluż l-imgħax li daħal fuq id-depożiti bankarji ta’ EUR 1 253 213.48 u tibdiliet fl-imgħax ta’ +EUR 91 363.69 fl-2010. Il-kontijiet kurrenti tellgħu EUR 14 784.35 mill-imgħax. - Mit-titoli: EUR 40 351 233.09; dan jinkludi EUR 39 633 686.93, imgħax fuq titoli, u tibdiliet fl-imgħax ta’ +EUR 1 396 ,474.35 fil-31 ta' Diċembru 2010. L-imgħax fuq titoli huwa ġġenerat minn investimenti magħmula fil-forma ta' titoli skont il-prinċipji tal-investiment stabbiliti fil-Ftehim li jinkariga lill-BEI biex jamministra l-assi likwidi tal-Fond. Minn dan l-ammont, irid isir aġġustament ta' -EUR 678 928.19 mit-titoli li ddaħħlu matul is-sena bħala d-differenza bejn il-prezz tad-dħul u l-valur ta' fidwa diviż pro rata temporis fuq iż-żmien li fadal tat-titoli miżmuma (li jikkorrispondi mal-firxa tal-primjum jew it-tnaqqis imdaħħal fil-kont ta' qligħ u telf). L-imgħax riċevut jiddaħħal fir-riżultati għas-sena finanzjarja. Irkupru mid-debituri li naqsu mill-obbligi tagħhom ta' ħlas Il-Fond ma għandu l-ebda ammont li għandu jiġi rkuprat. L-OBBLIGI TAL-FOND L-obbligi tal-Fond jikkorrispondu għall-impenji kollha finanzjarji dovuti mill-Fond. Inadempjenza fil-pagamenti Ma kienx hemm ħruġ mill-Fond minħabba inadempjenzi fil-pagamenti fl-2010. Rimunerazzjoni tal-BEI It-tieni Ftehim Supplementari għall-Ftehim iffirmat fis-26 ta' April u fit-8 ta' Mejju 2002 jistipula li r-rimunerazzjoni tal-Bank għandha tiġi kkalkulata bl-applikazzjoni ta’ rati ta' tariffi annwali digressivi għal kull saff tal-assi tal-Fond. Din ir-rimunerazzjoni hija kkalkulata fuq il-bażi tal-medja annwali tal-assi tal-Fond. Ir-rimunerazzjoni tal-Bank għall-2010 ġiet stabbilita għal EUR 715 037.50 u ddaħħlet fil-kont ta' qligħ u telf u bħala dovuti (obbligi) fil-karta tal-bilanċ. [1] ĠU L 145, 10.6.2009, p. 10 (‘ir-Regolament’). [2] Dan l-ammont ta' EUR 747 058.18 jinkludi EUR 715 037.50 għat-tariffi tal-ġestjoni tal-BEI flimkien ma’ tariffi tal-awditi esterni ta' EUR 32 020.67.00 fl-2010 (ara ‘Obbligi kurrenti’, fid-Dokument ta' Ħidma tal-Persunal). [3] L-ammont ta' EUR 138 880 000.00 kien imħallas lill-Fond fit-28 ta' Frar 2011 mill-baġit ġenerali tal-Unjoni Ewropea. [4] Ir-Regolament jistipula li l-operazzjonijiet li jikkonċernaw il-pajjiżi kandidati għall-adeżjoni koperti mill-Fond jibqgħu koperti mill-garanzija tal-UE wara d-data tal-adeżjoni. Madankollu, minn dik id-data ma jibqgħux azzjonijiet esterni tal-UE u jkunu koperti direttament mill-baġit ġenerali tal-Unjoni Ewropea u mhux aktar mill-Fond. [5] IPSAS, Standards Internazzjonali tal-Kontabbiltà għas-Settur Pubbliku. [6] Kontijiet oħra bbażati fuq id-dovuti jinkludu differenza fir-rata tal-kambju, jekk ikun hemm, u li għandha titħallas f'obbligi oħra (l-aktar it-tariffi ta' rkupru dovuti lill-BEI). [7] Available For Sale (Disponibbli għall-Bejgħ) [8] Regolament tal-Kunsill (KE, Euratom) Nru 89/2007 tat-30 ta’ Jannar 2007 li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterni, ĠU L 22, 31.1.2007, p. 1.